### 8.     Beslutning om den videre proces for udvikling af [adresse]

**Åbent**

Sagsnr.: 326-2020-9559        J.nr.: 01.00.00           Dokumentnr.:
326-2020-279345

**Sagstype**

Beslutning.

**Resume og sagens baggrund**

Teknik- og Miljøudvalget besluttede på møde den 7. maj 2020
at igangsætte planlægningen for [adresse] med henblik på at understøtte en
fleksibel bosætning. Udvalget drøftede udviklingsprincipper og ønsker for
området. Nu fremlægges et udkast til helhedsplan, som bygger på de overordnede
principper for udviklingen af [adresse] samt Udvalgets ønsker om mere frie
rammer for boligtyper og boformer. Helhedsplanen suppleresmed
diagrammer, som viser de væsentligste designparametre i den videre udvikling.
Sagen lægger op til udvalgets beslutning om, at det fremlagte materiale danner
afsæt for den videre proces, herunder anvendes som et dialogværktøj til at
inddrage potentielleejendomsinvestorer.

**Indstillinger**

Chefen for Plan, Byg og Miljø indstiller, at det fremlagte
materiale danner afsæt for den videre proces, herunder dialog med
ejendomsinvestorer.

**Behandling**

Teknik- og Miljøudvalget.

**Sagsfremstilling**

Byudviklingsområdet på [adresse] er karakteriseret ved at
ligge på højderyggen af den nordlige del af [adresse] med et flot 360
graders blik over byen og det åbne land. Det store landskab er karakteriseret
ved at bestå af mindre landskabsrum, som byder på hver deres oplevelse. Tæt på
udviklingsområdet ligger skole, fritidsaktiviteter og dagligvarebutik. Man kan
med andre ord sige, at [adresse] ligger midt i landskabet og naturen, tæt på
kultur- og servicefaciliteter.

*Afgrænsning og analyse*

Udviklingsområdet for [adresse]
består af det store ubebyggede landskab, som er blevet tilgængelig med bil
efter anlæggelsen af vejen ”Herredsåsen”. Områdeafgrænsningen kan ses på Bilag
1. Området indeholder ikke de byggemodnede grunde på [adresse], Bakkevangen
og Anna Holst, da administrationen vurderer, at disse grunde udgør sit eget
velafgrænsede kvarter – her er det mere oplagt at tage en direkte dialog med
grundejerne og ejendomsmægler for de kommunale grunde med henblik på at
inddrage deres kendskab til og ønsker for kvarteret.

Udviklingsområdet er blevet analyseret ved at kortlægge
forskellige arealinteresser og oplevelser af stedet. Denne analyse er vedlagt
som Bilag 2.

Analysen synliggør områdets stedbundne kvaliteter. De
stedbundne kvaliteter er de mindre landskabsrum, som findes med hver deres
karakter og kvalitet - der er: Dalen, [adresse], Søerne og Højdedraget.
Derudover er der en mosaik af forskellige naturtyper, både våd og tør natur, og
andre grønne områder med rekreativ værdi. I området findes fine fortids- og
kulturelementer som en stendysse, der er afbilledet af Aksel Lauritsen, kig til
[adresse] og de lange sten- og jorddiger, som viser den tidligere
sognegrænse mellem [adresse] og Kalundborg. Det er en varierende oplevelse at
færdes gennem området, også i bil ad den nye vej, da der er flere værdifulde
kig over landskab, natur- og kulturelementer.

Analysen lægger til grund for at udpege velegnede
byggefelter under hensyntagen til landskab, natur, naboer, mv.

*Udkast til helhedsplan og designparametre*

Udkastet til helhedsplanen samler op på analysen og viser
velegnede byggefelter, illustreret på Bilag 3. Planen suppleres med tre snit,
jf. Bilag 4. Designparametrene, jf. Bilag 5, har til hensigt at sætte rammer op
for, hvordan områdets stedbundne kvaliteter styrkes. Gennem designparametrene
sikres bl.a., at de særligt værdifulde landskabsrum friholdes for bebyggelse,
at værdifulde kig bevares, at grønne forbindelser styrkes etc.

Tre væsentlige strukturer i planlægningen er landskabsrum,
byggerum/byggefelter og de fremtidige vejrum. Det er vigtigt at få de tre
strukturer til at spille sammen, så den enkelte struktur får merværdi.
Silje Koch kan udover at fungere som adgang, også fungere som sigtekorridor til
et værdifuldt kig til landskabet – eller udgøre et mindre fællesrum for en
bebyggelse. Byggerummene kan iscenesætte landskabsrummene ved at skabe kontrast
eller indramme særlige elementer i landskabet. Vigtigt er det, at der tænkes i
et samspil mellem landskabsrum, byggerum og vejrum.

Målet er at opnå merværdi og at området indenfor
byggefelterne kan udvikle og forandre sig efter efterspørgslen, mens nogle
grundlæggende designparametre sikrer, at udviklingsområdets stedbundne
kvaliteter bevares/styrkes.

Administrationen vurderer, at der inden for byggefelterne er
gode muligheder for at kunne planlægge for en attraktiv bebyggelse i godt
samspil med områdets herlighedsværdier, da de alle ligger tæt på et værdifuldt
landskabsrum. De tre byggefelter har hver deres karakteristik på grund af de
landskabsrum, som de ligger i - der er således mulighed for at arbejde med tre
kvarterer: Dalen, [adresse] og Højdedraget.

*Dialog med ejendomsinvestorer*

Administrationen foreslår, at analysen, udkast til
helhedsplan og designparametrene anvendes som dialogværktøj med potentielle
ejendomsinvestorer. Formålet er at få input fra dem, som er tæt på markedet og
kender efterspørgslen, samtidig med at skabe interesse for at udvikle på
[adresse].

Hvis udvalget beslutter at igangsætte en dialog med
ejendomsinvestorer, forventer administrationen at inddrage bygherrerådgivere,
udviklere og lignende.

*Den videre proces*

I den videre proces vil administrationen inddrage
potentielle ejendomsinvestorer med henblik på at få deres input til det
fremlagte materiale, herunder deres forslag til, hvordan byggefelterne kan
udbygges. Derudover vil administrationen fortsat arbejde på at kvalificere
materialet ved at skitsere og vurdere udbygningsforslag, starte indledende
undersøgelser af regn- og spildevandsløsninger etc., som er nødvendig for en
senere detailplanlægning.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - Områdeafgrænsning\_A3 | 326-2020-293377 |
| Bilag 2 - Analyse\_A3 | 326-2020-292166 |
| Bilag 3 - Udkast til helhedsplan\_A3 | 326-2020-291624 |
| Bilag 4 - Snit\_A3 | 326-2020-293378 |
| Bilag 5 - Designparametre\_A3 | 326-2020-293380 |